Diari Oficial de la Generalitat Valenciana


Sumari del DOGV 9199, del 21-10-2021 (2021/10673)

RESOLUCIÓ de 7 d'octubre de 2021, de la Conselleria d'Hisenda i Model Econòmic, per la qual s'autoritza la transferència de crèdit del capítol 7, del programa 311.30, Planificació i coordinació d'infraestructures de serveis socials, de la línia S5229, al mateix capítol del programa 313.40, Diversitat funcional o discapacitat, per a la reobertura de la línia S1014, de la Vicepresidència i Conselleria d'Igualtat i Polítiques Inclusives, per import de 107.047,55 euros (exp. 16.015/21-153).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9199

Data del DOGV
:   21-10-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/10647


Data del document
:   07-10-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 7 d'octubre de 2021, de la Conselleria d'Hisenda i Model Econòmic, per la qual s'autoritza la transferència de crèdit del capítol 7, del programa 311.30, Planificació i coordinació d'infraestructures de serveis socials, de la línia S5229, al mateix capítol del programa 313.40, Diversitat funcional o discapacitat, per a la reobertura de la línia S1014, de la Vicepresidència i Conselleria d'Igualtat i Polítiques Inclusives, per import de 107.047,55 euros (exp. 16.015/21-153). [2021/10600]  
La Vicepresidència i Conselleria d'Igualtat i Polítiques Inclusives planteja la necessitat de donar cobertura a les despeses pendents de pagament referents a les subvencions extraordinàries de concessió directa als centres residencials dels sectors d'atenció a persones majors, a persones amb diversitat funcional o amb problemes de salut mental i a recursos de serveis socials d'entitats d'iniciativa social dirigits a persones en situació de vulnerabilitat o exclusió social amb motiu de la Covid-19 aprovades pel Decret 186/2020.  
El passat exercici, per a donar cobertura a aquestes ajudes, es va habilitar, en l'annex de transferències i subvencions del programa 313.40, Diversitat funcional o discapacitat, la línia S1014, «Ajuda extraordinària per a l'equipament dels centres residencials d'atenció a persones amb diversitat funcional o amb problemes de salut mental, ocasionats a conseqüència de la Covid-19. Si bé es va disposar del crèdit a favor dels beneficiaris, atesos els terminis que, per les especials circumstàncies de la pandèmia, es van donar per a la justificació de les ajudes, al tancament d'aquest exercici i segons informa la direcció general competent en la matèria, van quedar imports que, si bé han sigut justificats degudament, no van poder reconéixer-se com a obligació i continuen estant pendents de pagament per un total de 107.047,55 euros, en els quals es dona la circumstància prevista en l'article 39.5.c de la Llei 1/2015 d'hisenda pública, sector públic instrumental i subvencions.  
  
Com que no s'ha inclòs aquesta línia en el pressupost per a aquest exercici, la Vicepresidència i Conselleria d'Igualtat i Polítiques Inclusives proposa la seua reobertura per l'import de les obligacions pendents i el finançament d'aquesta mitjançant la transferència de disponibilitats existents en la línia S5229, «Ajudes per a projectes d'inversió», del capítol 7 del programa 311.30, Diversitat funcional o discapacitat, per import de 107.047,55 euros, el crèdit de la qual no està afecte a cap compromís vinculat a cap finançament.  
A aquest efecte, i en virtut del que es disposa en la disposició addicional tercera del Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la Covid-19, i en l'article 21 de la Llei 4/2020 de pressupostos de la Generalitat per a l'exercici 2021, aquesta Conselleria d'Hisenda i Model Econòmic resol:  
  
Primer  
Autoritzar una minoració de crèdit en l'aplicació 37.80.08.918.40.3 per import de 107.047,55 euros, conseqüència de la minoració per aquest mateix import de la dotació de la línia de subvenció S5229, «Ajudes per a projectes d'inversió», de l'annex de transferències i subvencions de capital del programa 311.30, Planificació i coordinació d'infraestructures de serveis socials, d'acord en el següent detall:  
  
Segon  
Autoritzar un increment de crèdit en l'aplicació pressupostària 92.78.70.321.64.5 per import de 107.047,55 euros.  
  
Tercer  
S'autoritza la reobertura amb les mateixes dades descriptives de la línia de subvenció S1014, «Ajuda extraordinària per a l'equipament dels centres residencials d'atenció a persones amb diversitat funcional o amb problemes de salut mental, ocasionats a conseqüència de la Covid-19, en el programa 313.40, Diversitat funcional o discapacitat, per import de 107.047,55 euros, per a donar cobertura a les obligacions pendents de pagament de l'exercici 2020.  
  
València, 7 d'octubre de 2021.- El conseller d'Hisenda i Model Econòmic: Vicent Soler i Marco.